- Hindi News
- National
- युवा प्रशासन के सामने गांधीगिरी से करेंगे लावारिस पशुओं की समस्या का विरोध
युवा प्रशासन के सामने गांधीगिरी से करेंगे लावारिस पशुओं की समस्या का विरोध
नव निर्माण सेना का बरवाला में धरना आज
शहरमें लावारिस पशुओं की तरफ सरकार और प्रशासन का ध्यान आकर्षित करने के लिए शहीद भगत सिंह फैंस क्लब के सदस्य गांधीगिरी करेंगे। क्लब के सदस्यों ने तीन जनवरी को शहीद भगत सिंह पार्क में भूख हड़ताल पर बैठने का फैसला किया है। यह जानकारी क्लब द्वारा शहीद उधम सिंह की जयंती पर आयोजित कार्यक्रम में दी गई। कार्यक्रम का आयोजन शहीद भगत सिंह यादगार समिति से सहयोग से किया गया।
शहीद उधम सिंह की जयंती शहीद भगत सिंह पार्क में मनाई गई। इस मौके पर क्लब के सदस्यों ने पौधरोपण किया। क्लब के प्रधान सन्नी ऐलावादी उपप्रधान अमित मल्होत्रा ने कहा कि शहीदों की बदौलत आज हम चैन की सांस ले पा रहे है। उन्होंने कहा कि शहीद उधम सिंह महान योद्धा थे जिन्होंने अपनी जान की परवाह करते हुए अपने प्राण न्यौछावर कर दिए। इस अवसर पर गौरव शर्मा, सुमित, अनिल कुमार, धीरज, मयंक, पार्थ मक्कड़ , अमन कुमार, पवन मल्होत्रा, सुमंत शर्मा, बंटी बांगा नरेश सैनी आदि उपस्थित थे। प्रधान ने इस मौके पर कहा कि शहर में लावारिस पशुओं की समस्या के चलते लोग भारी परेशानी के दौर से गुजर रहे है। इन पशुओं के कारण नगर में कई लोग चोटिल हो चुके हैं तथा गलियों बाजारों से लोगों को निकलना भी दुश्वार हो गया है। उन्होंने कहा कि अगर प्रशासन ने ऐसे पशुओं की समस्या का शीघ्र ही समाधान नहीं किया तो क्लब के सदस्य तीन जनवरी को शहीद भगत सिंह पार्क में भूख हड़ताल पर बैठेंगे।
बंदरोंकी बढ़ती संख्या से बरवाला के लोग परेशान
बरवाला| क्षेत्रमें इन दिनों बंदरों की बढ़ती संख्या ने लोगों के नाक में दम कर रखा है। आलम यह है कि शहर के वार्ड 11 में तो बंदरों का भय इतना बढ़ गया है कि अब लोग घर की छत्तों पर जाने से भी कतराने लगे हैं। हालांकि लोगों ने इस संबंध में बीते दिनों नगर पालिका सचिव से मिल कर समस्या के निदान के लिए क्षेत्र में बंदर पकड़ने का अभियान चलाने की मांग की थी। क्षेत्रवासी इंद्रजीत वसूजा, सोनू, संजय वलेचा, सुरेश मित्तल, प्रवीन कुमार ने बताया कि एरिया में बंदरों ने आंतक मचा रखा है। वार्ड 11 अन्य क्षेत्रों में बंदरों ने कई बच्चों को भी जख्मी किया है। सामान कपड़ों आदि को भी नुकसान पहुंचाने से नहीं चूकते है।
नवनिर्माण सेना सदस्य समस्याओं को दूर करने की मांग पर रोष प्रकट करते हुए।
tgl_Latn sot_Latn hin_Deva hin_Deva bho_Deva hin_Deva hin_Deva bho_Deva hin_Deva hin_Deva